కబడ్డీ
ఒక భారతదేశపు గ్రామీణ ఆట. ఆటగాళ్ళు రెండు జట్లుగా విడిపోతారు. ఒక్కొక్క జట్టులో ఏడు మంది ఉంటారు. భారతదేశం లోనే కాకుండా ఇతర ఆసియా దేశాలైన జపాన్ మరియు ఇరాన్ లలో కూడా ఆడతారు. బంగ్లాదేశ్ జాతీయ క్రీడ కబడ్డీ . ఆంధ్రప్రదేశ్, మరియు పంజాబ్ లలో రాష్ట్ర అధికార క్రీడ. మన రాష్ట్రంలో దీనిని 'చెడుగుడు' ఆట అనికూడా వ్యవహరిస్తారు.
కిలా రాయపూర్ ఆటల పోటీలు
1947 లో భారతదేశానికి స్వాతంత్ర్యం రాక మునపు కబడ్డీ, కుస్తీ పోటీలకే ఎక్కువ ప్రాధాన్యతనిచ్చేవారు. దాని తరువాత ఈ ఆటల పరిధి మరింత విస్తృతమైంది. హాకీ ఆట గురించి వారికి తెలియక ముందే వారు ఒక చివరన వంపు కలిగి ఉండే కట్టి, గుడ్డ ముక్కలతో చుట్టిన బంతితో అలాగే ఆడేవారు. స్వాతంత్ర్యం వచ్చిన తరువాత అసలైన హాకీ బ్యాటు, బంతితో ఆడటం మొదలు పెట్టారు. సరైన మైదానాలు అందుబాటులో లేకపోయినా పంజాబ్ నుంచి చాలా మంది క్రీడాకారులు భారత హాకీ జట్టులో స్థానం స్థాపించారు. దేశం యొక్క గొప్ప హాకీ క్రీడాకారుల్లో పంజాబ్ లోని జలంధర దగ్గర ఉన్న సంసార్ పూర్ నుంచే పన్నెండు మంది క్రీడాకారులు వచ్చారు.